cyanic-selkie/wikianc huggingface dataset:
Sofijas apgabals
Trešās Bulgārijas valsts pakļautībā
Dažus gadus pēc Ziemeļu Bulgārijas atbrīvošanas 1878. gadā bulgāru nacionālisti organizēja apvērsumu osmaņu provincē Austrumrumēlijā un paziņoja par tās apvienošanos ar Bulgārijas kņazisti. Serbijas Karaliste iebilda pret šādu savas konkurentes nostiprināšanos. Serbijas karalis Milans I 1885. gada 14. novembrī pieteica karu Bulgārijai, bet Serbijas spēki tika uzveikti Slivņicas kaujā no 17. līdz 19. novembrim. Vēl viena izšķiroša Bulgārijas uzvara notika Gurguļatā, kur bulgāru karavīri un brīvprātīgie apturēja serbu Morāvijas divīziju un neļāva tai pastiprināt galvenos Serbijas spēkus Slivnicā.
Otrā pasaules kara laikā šajā apgabalā atradās vairākas pretošanās vienības. Galvenokārt uz padomju spēkiem orientētā pretošanās — Tautas atbrīvošanas sacelšanās armija, TASA — tika organizēta īpaši apgabalos ap Botevgradu un Ihtimanu. Bulgārijas valdības armija, kas tolaik bija daļa no Ass lielvarām, pret partizāniem vērstās operācijas uz 1944. gadu bija kļuvušas niknākas. 1944. gada janvārī Dienvidslāvijas dienvidu daļā ar radioiekārtām no gaisa izpletņoja speciālo operāciju majoru Viljamu Frenku Tompsonu un seržantu Kenetu Skotu; viņu misija bija nodrošināt sakarus starp Lielbritānijas armiju un TASA. Abi pievienojās 100 slikti bruņotu bulgāru partizānu grupai un 1944. gada maijā iekļuva Bulgārijā.
Pēc dažiem sākotnējiem panākumiem grupa tika sagrauta, un Tompsons tika notverts netālu no Elešnicas kopā ar duci Bulgārijas partizānu. Pēc citu partizānu nocirsto galvu demonstrācijas uz mietiem, viņus spīdzināja valdības karaspēks un viņu paramilitārie palīgi — žandarmērija. Viņa komunistisko simpātiju un brīvās bulgāru un krievu valodas prašanas dēļ Tompsonu un pārējos pretošanās cīnītājus nošāva. Vairāki ciemati šajā apgabalā pēc kara tika apvienoti vienā ciematā Tompsonā, kas nosaukts britu virsnieka vārdā.
Ģeogrāfija
Pēc teritorijas Sofijas province ir otra lielākā Bulgārijā. Tajā ir arī visvairāk pašvaldību — 22. Zemākās teritorijas atrodas 350 metru augstumā virs jūras līmeņa, savukārt visaugstākais kāpums pārsniedz 2900 metrus, kas ietekmē reljefa, augsnes un klimatiskos faktorus.
Mērens klimats, taču ar aukstām ziemām, aukstiem avotiem un upēm apgrūtina citādi auglīgo kalnu ieleju izmantošanu lauksaimniecībā. Stara Planina, Sredna Gora un Rila ir galvenās kalnu grēdas, kuras šķērso apgabalu, savukārt Plana un Vitoša pilnībā atrodas tās teritorijā. Balkānu pussalas augstākā virsotne Musala paceļas 2925 metrus virs jūras līmeņa Rilas grēdā apgabala dienvidu galā.
Precīzs Musalas augstums tika izmērīts tikai 1932. gadā, ko veica ekspedīciju no Kara ministrijas Valsts ģeogrāfiskā institūta. Iepriekš Vihrena kalns Bulgārijas dienvidrietumos tika neprecīzi uzmērīts un pasludināts par valsts augstāko virsotni. Tas padarīja Mitikas virsotni Olimpa kalnā Grieķijā, kas pacēlās trīs metrus augstāk par Vihrenu, par augstāko Balkānu pussalā. Apgalvo, ka vietējie iedzīvotāji Bulgārijā sākuši rakšanu pie Vihrena, lai paceltu tā virsotni un atjaunotu tā statusu, taču 1932. gada militārā ekspedīcija gan Vihrenu, gan Musalu izmērīja tikai 15 centimetru kļūdas robežās un tādējādi izbeidza sāncensību.
Rilas grēda ir arī Iskaras, garākās upes, kas pilnībā plūst Bulgārijas teritorijā, avots. Tā ir Donavas pieteka un ietilpst Melnās jūras upes baseinā. 23 km garā Černi (Melnā) Iskara tiek uzskatīta par upes galveno straumi, kuras izteka ir no Čamovsko ezera (2500 m) uz ziemeļaustrumiem no Damgas virsotnes (2669 m), no kurienes upe plūst ziemeļaustrumu virzienā caur Govedarci ieleju un tās ezeriem. Upe ieiet Balkānu kalnos pie Novi Iskaras pilsētas un veido garu un iespaidīgu aizu, kuras nogāzes sasniedz 200 m līdz 500 m augstumu dažos punktos. Iskaras aiza ir 70 km gara starp tās sākumu Kurilo, Novi Iskaras apkaimē, un Ļutibrodas ciematu, kur tā beidzas. Citas upes, kas plūst cauri provinces teritorijai, ir Topolnica, Nišava un Marica.
Demogrāfiskie dati
Saskaņā ar 2011. gada Bulgārijas tautas skaitīšanu Sofijas apgabalā bija 247 489 iedzīvotāji.
Vāclavs IV Luksemburgs
Dzīvesgājums
Dzimis 1361. gadā Nirnbergā Svētās Romas impērijas ķeizara Kārļa IV un viņa trešās sievas Svidņicas Annas ģimenē. Ar tēva atbalstu 1373. gadā viņu ievēlēja par Brandenburgas markgrāfistes kūrfirstu. Kārlim IV arī izdevās panākt Vāclava ievēlēšanu par Romiešu karali 1376. gadā. Lai arī Kārļa paša izsludinātajā Zelta bullā bija noteikts, ka pāvestam vairs nav ietekmes uz karaļa vēlēšanām, viņš 1376. gadā lūdza pāvesta Gregora XI atbalstu Vāclava ievēlēšanai. Kārlim mirstot 1378. gada 29. novembrī, vara, kā plānots, pārgāja 17 gadus vecā Vāclava IV rokās. 1383. gadā pēc Vāclava IV pavēles ar nāvi tika sodīts Jans Nepomuks.
Sofijas apgabals
Demogrāfiskie dati
Tabulā ir uzrādīti pašvaldību nosaukumi latviski un kirilicā, to galvenās pilsētas (treknrakstā) vai ciemi, kā arī katras pašvaldības iedzīvotāju skaits 2009. gadā.
Voldemārs Ketners
Voldemārs Ketners (dzimis, miris ) bija latviešu elektronisko iekārtu konstruktors, uzņēmējs un radioamatieris. Konstruējis elektromūzikas instrumentus, televīzijas dekoderus un citas iekārtas. Ketners bija satelītuztvērēju ražošanas pionieris Latvijā un PSRS, izveidodams pirmo sadzīves satelītuztvērēju valstī, par ko 1989. gadā saņēma VTSSI Zelta medaļu. Nodibināja vienu no pirmajām privātajām elektronikas kompānijām valstī — "WalKet".
Sofijas apgabals
Etniskās grupas
Kopējais iedzīvotāju skaits (2011. gada tautas skaitīšana): 247 489
Reliģija
Reliģijas apgabalā saskaņā ar 2001. gada tautas skaitīšanu:
Ekonomika
Sofijas apgabala reģionālais bruto produkts (GRP) 2016. gadā bija 3,11 miljardi levu (1,84 miljardu USD) ar vērtību uz vienu iedzīvotāju 13 203 levu (7810 USD), kas ir trešais augstākais līmenis valstī. Tajā gadā aptuveni 9000 uzņēmumu saražoja 8,12 miljardus levu (4,8 miljardus USD) vērtas preces un pakalpojumus. Gandrīz divas trešdaļas uzņēmumu darbojās pārstrādes nozarē un ar peļņu.
Kopš 1950. gadiem izrakteņu ieguve ir attīstīta plašā mērogā. Čelopečas vara raktuve tika atvērta 1954. gadā un kopš tā laika ir ieguvusi 19,7 miljonus tonnu rūdas, sasniedzot maksimālo līmeni 512 000 tonnu gadā 1988. gadā. Ar 1958. gadu pie Pirdopas sākās vara kausēšana un pārstrāde. Kopš privatizācijas 1997. gadā kausētava ir kļuvusi par otro lielāko Bulgārijas uzņēmumu kā Aurubis meitasuzņēmums. Kanādas uzņēmums Dundee Precious Metals Inc. ir iegādājies Čelopečas raktuves, kur šobrīd līdztekus vara iegūšanai tiek iegūts arī zelta koncentrāts. Botevgrada ir nozīmīgs mikroelektronikas pētniecības un attīstības un ražošanas centrs. Mikroshēmas, integrētās shēmas, sensorus un automobiļu elektroniku ražo privāti uzņēmumi, pamatojoties uz bijušajām "Mikroelektronikas" valstij piederējušajām rūpnīcām. Datoru ražošana bija plaukstoša Pravecā jau sociālistu laikmetā, un līdz 1988. gadam dažiem šķita, ka Bulgārija kļūs par galveno datoru eksportētāju uz Rietumiem. Pravetz modeļi, kas ražoti pilsētā, veidoja 40% no visiem datoriem, ko 1980. gados izmantoja Austrumu blokā. Pravecas ražotne zaudēja pozīcijas pēc komunisma sabrukuma, taču tās vietu ir ieņēmusi Siemens piederošā elektronikas rūpnīca.
Bulgārijas vecākais slēpošanas kūrorts Boroveca atrodas netālu no Samokovas. Tā lielais tūristu pieplūdums ir devis stimulu vietējam nekustamā īpašuma tirgum un piesaistījis ārvalstu investīcijas viesu uzņemšanas un atpūtas jomā.
Vāclavs IV Luksemburgs
Dzīvesgājums
Vāclavs IV valdīja ar sava tēva padomnieku un Bohēmijas augstmaņu palīdzību, neiesaistot pārējos elektorus, tā izraisot viņu neapmierinātību. Vāclava IV plāniem doties uz Itāliju kronēties par imperatoru traucēja ārkārtīgi nestabilā situācija Itālijā un Bohēmijā, kuras augstmaņi pret viņu sadumpojās. Kad 1394. gadā Bohēmijas augstmaņi Vāclavu IV apcietināja, par impērijas pagaidu reģentu ievēlētais Pfalcas kūrfirsts Ruprehts II viņš nosūtīja karaspēku uz Bohēmiju, lai panāktu Vāclava IV atbrīvošanu. 1397. gada decembrī kūrfirsti iesniedza sūdzību karalim, kurā norādīja uz savu neapmierinātību ar viņa pārlieku piekāpīgo politiku Itālijā un ekonomikas vadību. Viņi arī sūdzējās par atstumtību no varas un informācijas trūkumu par karaļa lēmumiem. Vāclavs IV strauji zaudēja interesi par impēriju, galvenokārt dzīvojot Bohēmijā. 1400. gada 20. augustā četri impērijas rietumus pārstāvošie kūrfirsti satikās un atcēla Vāclavu IV no troņa. Kūrfirsti par Romiešu karali ievēlēja Pfalcas Ruprehtu III, kurš valdīja līdz 1410. gadam.
Pēc atcelšanas no Romiešu karaļa troņa saglabāja varu Bohēmijā. Kā Bohēmijas karalis Vāclavs IV centās aizstāvēt reliģijas reformatoru Janu Husu, tomēr 1415. gadā Huss tika sodīts ar nāvi. Miris 1419. gadā. Pēc Vāclava IV valdīšanas Bohēmija nokļuva dziļā politiskā krīzē. Sākās Husītu kari.
47 ronini
"47 ronini" (en) ir 2013. gada ASV spraiga sižeta fantāzijas filma, kuras režisors ir Karls Rinšs. Filmā galvenās lomas atveido Kiānu Rīvss, Hirojuki Sanada, Tadanobu Asano, Rinko Kikuči un Ko Šibasaki.
Filma stāsta par Kai (Rīvss), kurš pievienojas 47 roninu valdniekam Oiši (Sanada), kuri gatavojas atriebties nodevīgajam pavēlniekam, kurš pasludināja roninus par izstumtajiem.
Filmas "47 ronini" pirmizrāde notika un to izplatīja Universal Pictures. Filma saņēma galvenokārt negatīvas kritiķu atsauksmes un bija finansiāla izgāšanās, nopelnot tikai 151,8 miljonus ASV dolāru pie 175—225 miljonus dolāru budžeta.
Pamūšas skola
Pamūšas skola ir aprūpes ciems Bauskas novada Gailīšu pagastā pie autoceļa V1025 (Bauska—Gailīši—Lietuvas robeža). Aprūpes ciemā atrodas Pamūšas speciālā pamatskola, kas arī noteikusi ciema izveidošanos un nosaukumu.
Džims Ebots
Džims Entonijs Ebots (en; dzimis ) ir bijušais amerikāņu beisbolists, spēlējis pičera pozīcijā.
Nectocader
Nectocader ir tīklblakšu ģints, kurā aprakstītas divas sugas. N. gounellei sastopama Dienvidamerikā (Brazīlijā) un N. vietnamensis — Vjetnamā. No citiem Cantacaderini pārstāvjiem Nectocader atšķiras ar ļoti paplašinātu kostālu laukumu uz segspārniem.
Džims Ebots
MLB līgā debitējis 1989. gadā Kalifornijas "Angels" sastāvā, pēc tam spēlējis Ņujorkas "Yankees", Čikāgas "White Sox" un Milvoki "Brewers" klubu sastāvā.
Upenīki
Upenīki ir ciems Vectilžas pagastā, Balvu novadā. Atrodas 248 km attālumā no Rīgas.
Ciema apkārtnē atrodas Konivālu akmens, Vectilžas ezers, pasts.
Valters Vilsons
Valters Vilsons (en) bija angļu futbolists un treneris, kurš spēlēja Mansfield Town, Burslem Port Vale un Nelson komandās. 1925. gadā trenēja Latvijas futbola izlasi pēc Latvijas Futbola savienības uzaicinājuma.
Latvijas izlasi vadīja trīs pārbaudes spēlēs piekāpjoties Somijai un nospēlējot neizšķirti 2—2 ar Igauniju un Lietuvu.
Spēlētāja karjera
Pēc ierašanās Latvijā, lai vadītu Latvijas futbola izlasi, paralēli spēlēja Latvijas čempionātā Rīgas "Makkabi" komandā.
Statistika
Avots:
Kirils Petrovs
Kirils Petrovs (ru, dzimis ) ir Krievijas hokejists, spēlē uzbrucēja pozīcijā. Kopš 2019. gada Petrovs pārstāv KHL komandu Kazaņas "Ak Bars". 2008. gada NHL draftā Petrovu ar kopējo 73. numuru trešajā kārtā izvēlējās Ņujorkas "Islanders".
Iepriekš spēlējis KHL komandās Hantimansijskas "Jugra", Maskavas CSKA un Omskas "Avangard", kā arī AHL komandā Bridžportas "Sound Tigers".
Putrupe
Putrupe ir Jāņupes labā krasta pieteka Bauskas un Olaines novados. Sākas kā novadgrāvis ziemeļos no Dzimtmisas. Tek rietumu—dienvidrietumu virzienā, upes gultne visā garumā regulēta. Ietek Jāņupē pie Klāviem. Upi šķērso autoceļš A7. Lielākā apdzīvotā vieta krastos ir Ziemeļi.
Kirils Petrovs
Krievijas hokeja izlases sastāvā piedalījies 2013. gada Pasaules čempionātā.
Saules banka
Akciju sabiedrība «Saules banka» bija Latvijas banka (1992—2001). Izveidota 1992. gadā ar nosaukumu Slāvu banka, 1993. gadā pārdēvēta par Saules banku. 2001. gadā apvienojās ar Rietumu banku.
Vēsture
Banka tika dibināta ar nosaukumu «Slāvu banka». Nosaukumu «Saules banka» tā ieguva. 1994. gada augustā tā bija viena no pirmajām bankām Latvijā, kura paziņoja par plāniem piedāvāt klientiem norēķinu kartes.
Uhispank parakstīja līgumu par 100% «Saules bankas» akciju pārdošanu Itālijas uzņēmējam Ernesto Preatoni, taču Latvijas Banka neļāva veikt šo darījumu. 2000. gada nogalē notika pārrunas par bankas pārdošanu «Rietumu bankai», un Latvijas Banka šo darījumu akceptēja. tika parakstīta vienošanās par bankas pārdošanu «Rietumu bankai». Darījuma summa netika atklāta, taču laikraksts «Bizness un Baltija», atsaucoties uz neoficiālu informāciju, ziņoja, ka banka tika pārdota par 13,5 miljoniem latu.
Banka pārtrauca savu darbību, un tā tika iekļauta «Rietumu bankā».
Galileo 7
Galileo 7 (European GNSS apzīmējums GSAT0203) ir Eiropas navigācijas sistēmas Galileo pavadonis. Tas orbītā palaists 2015. gada martā; izvietots orbitālajā slotā B08.
Pavadonim dots arī nosaukums Adam par godu bērnu konkursa uzvarētājam Igaunijā 10 gadu vecajam Adamam Vonam (Adam Vaughan).
Škauna
Škauna ir ciems Zilupes novada Pasienes pagastā. Izvietojies pagasta centrālajā daļā 9,4 km no pagasta centra Pasienes, 20,8 km no novada centra Zilupes un 320 km no Rīgas.
Galileo 7
Galileo 7 primārais kontraktors un platformas izgatavotājs bija uzņēmums OHB-System. Derīgo kravu izgatavoja Surrey Satellite Technology (SSTL). Kosmiskā aparāta starta masa bija ; izmēri 2,5 × 1,2 × 1,1 m. Pavadonī uzstādīti divi pasīvie ūdeņraža māzera atompulksteņi, divi rubīdija atompulksteņi; pulksteņu pārraudzīšanas un vadības iekārta, navigācijas signāla ģenerators, L-joslas antena navigācijas signāla raidīšanai, C-joslas antena augšupejošā signāla uztveršanai, divas S-joslas antenas telemetrijai un komandām, kā arī antena meklēšanas un glābšanas iekārtai MEO SAR.
Škauna
Apdzīvotā vieta izvietojusies pie autoceļa P52 (Zilupe—Šķaune—Ezernieki).
Galileo 7
Galileo 7 tika palaists 21:46:18 UTC no Gviānas kosmiskā centra ar nesējraķeti Sojuz-STB/Fregat-MT (lidojums VS11) kopā ar tās pašas sērijas pavadoni Galileo 8.
Pavadonis nodots ekspluatācijā 2015. gada 3. decembrī.
25. stunda
"25. stunda" (en) ir 2002. gada drāma, kas balstīta uz Deivida Beniofa romānu The 25th Hour. Filmas režisors un viens no producentiem ir Spaiks Lī. Galvenās lomas atveido Edvards Nortons, Filips Sīmors Hofmans, Berijs Pepers, Rozārio Dousone, Anna Pakvina un Braians Kokss. Filmas pirmizrāde notika Ņujorkā.
Ņujorkas narkotiku tirgonis Montgomerijs Brogans pārvērtē savu dzīvi 24 stundas pirms došanās uz cietumu, kur Montgomerijam būs jāpavada turpmākie septiņi gadi.
Andrea Džoja Kuka
Andrea Džoja "Ei Džei" Kuka (en; dzimusi ) ir kanādiešu aktrise.
Pazīstama ar FIB speciālās aģentes Dženiferes "Džei Džei" Džero lomu CBS seriālā "Noziedzīgie prāti". Seriālā viņas dēlu lomu attēlo aktrises īstie dēli. Tāpat ir tēlojusi tādās filmās kā "Jaunavu pašnāvības" (The Virgin Suicides, 1999), Out Cold (2001) un "Ceļa gals 2" (Final Destination 2, 2003).
Stšelce Opolske
Stšelce Opolske (pl), nosaukuma vāciskais variants — Grosštrēlica (de), ir pilsēta Polijas dienvidos, Opoles vojevodistē. Kopš 2006. gada pilsēta un tās gmina ir divvalodīga — oficiāls statuss ir arī vācu valodai. Viens no lielākajiem vācu mazākumtautības centriem Polijā.
No 1323. līdz 1532. gadam — hercogistes centrs. 18. gadsimtā Austrijas mantojuma kara rezultātā pilsēta iekļāvās Prūsijā. Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, tā tika piešķirta Polijai.
Lenstera
Lenstera (ga, ; en) ir viena no četrām Īrijas provincēm. Tā atrodas Īrijas salas austrumos. Ģeogrāfiski Lensteras platība ir 19 800 km2, tur dzīvo aptuveni 2,63 miljoni iedzīvotāju. Lielākās pilsētas ir Dublina, Tala, Danliera, Droheda un Dandolka.
Administratīvais dalījums
Administratīvi sīkāk province dalās 12 grāfistēs:
Mugura
Mugura (la) ir ķermeņa daļa, kas atrodas rumpja aizmugurējā daļā starp sēžamvietu un kaklu un pleciem. Tā atrodas iepretim krūškurvim un vēderam. Pa vidu mugurai atrodas galvenais ķermeņa balsts — mugurkauls.
Kalifornijas Universitāte (Losandželosa)
Kalifornijas Universitāte Losandželosā (en; UCLA) ir uz pētniecību orientēta publiska universitāte. Tā atrodas Losandželosā, Kalifornijas štatā. Šī tiek uzskatīta par vienu no prestižākajām universitātēm visā pasaulē. Universitāte tika dibināta 1919. gadā. Pasaules universitāšu akadēmiskajā reitingā ieņem 12. vietu (2016).
Universitāti beigušie studenti ar panākumiem startējuši olimpiskajās spēlēs. UCLA studenti ir izcīnījuši 214 olimpisko spēļu medaļas: 106 zelta, 54 sudraba un 54 bronzas. Tās studenti ir piedalījušies visās olimpiskajās spēlēs kopš 1920. gada, izņemot 1924. gadu, kā arī izcīnījuši medaļas katrās olimpiskajās spēlēs kopš 1932. gada, izņemot 1980. gadu (boikota dēļ).
Rosvelkoma šaurums
Rosvelkoma šaurums (en) ir jūras šaurums Kanādas Arktikā. Savieno Frozena šaurumu ziemeļos ar Hudzona līci dienvidos. Atdala Sauthemptonas salu austrumos no Ziemeļamerikas kontinenta krasta rietumos. Rietumos no šauruma atzarojas Veidžera līcis. Lielāko gada daļu pildīts ar ledu.
Televīzijas dvēsele
"Televīzijas dvēsele" (en) ir 2004. gada ASV kinokomēdija, kuras režisors un viens no scenārija autoriem ir Ādams Makejs. Galvenās lomas atveido Vills Ferels, Pols Rads, Kristīna Eplgeita, Stīvs Karels un Freds Vilards. Filmas pirmizrāde notika Losandželosā. Filmai 2013. gadā iznāca turpinājums "Televīzijas dvēsele 2".
Rons Burgundijs ir Sandjego labākais 70. gadu televīzijas žurnālists raidījumā, kurā dominē vīrieši. Tomēr viss sāk mainīties pēc tam, kad raidījumā pieņemta ambicioza sieviete.
Zudumradošā saspiešana
Zudumradošā saspiešana ir datu saspiešanas algoritmu klase, kura ļauj attēlā samazināt katra pikseļa veidošanai izmantojamo bitu skaitu, bet kuras izmantošana ir saistīta ar informācijas zudumiem. Zudumradošās saspiešanas metodes izmanto, lai samazinātu datu lielumu glabāšanas, apstrādes un pārsūtīšanas vajadzībām. Piemērs ar kaķa attēla dažādajām versijām labajā pusē parāda, kā augstāka saspiešanas pakāpe rada graudaināku attēlu, jo, noņemot informāciju, tas vairs nav tik detalizēts. Pretēja metode ir bezzudumu saspiešana, kuras laikā dati netiek izmainīti. Datus var saspiest daudz lielākā apjomā, izmantojot zudumradošo saspiešanu, nekā ar bezzudumu saspiešanas metodēm.
Labi izstrādātas zudumradošās saspiešanas tehnoloģijas var ievērojami samazināt failu izmērus, gala lietotājam nemaz nepamanot faila kvalitātes samazināšanos. Pat ja lietotājs spēj pamanīt izmaiņas, šāda datu samazināšana var būt vēlama, piemēram, saziņai reāllaikā, lai samazinātu pārraides laiku vai krātuves apjomu. Visplašāk izmantotais bezzudumu saspiešanas algoritms ir diskrētā kosinusa transformācija (DCT).
Zudumradošo saspiešanu visbiežāk izmanto, lai saspiestu multivides datus (audio, video un attēlus), īpaši tādās lietojumprogrammās kā straumēšana un interneta telefonija. Turpretī bezzudumu saspiešana parasti nepieciešama teksta un datu failiem, piemēram, banku reģistriem.
Veidi
Ir iespējams saspiest dažādu veidu digitālos datus tā, lai samazinātu faila lielumu glabāšanai vai joslas platumu datu pārsūtīšanai, nezaudējot sākotnējā failā esošo informāciju. Piemēram, attēlu var pārveidot par digitālu failu, norādot to kā punktu masīvu un konkretizējot katra punkta krāsu un spilgtumu. Ja attēlā ir vienas krāsas laukums, to var saspiest bez zaudējumiem, norādot "200 sarkani punkti", nevis "sarkans punkts, sarkans punkts ... (vēl 197 reizes) ..., sarkans punkts".
Salīdzinājums
Zudumradošo saspiešanas metožu priekšrocība salīdzinājumā ar bezzuduma saspiešanas metodēm ir tā, ka dažos gadījumos ar šo metodi var saspiest daudz mazāku failu, vienlaikus atbilstot lietojumprogrammas prasībām. Skaņas, attēlu vai video saspiešanai visbiežāk izmanto zudumradošās metodes, jo šāda veida dati ir paredzēti cilvēku interpretācijai, kur prāts var viegli aizpildīt tukšās vietas vai neuztvert ļoti nelielas kļūdas vai neatbilstības – ideālā gadījumā zudumradošā saspiešana ir caurspīdīga (nemanāma), ko var pārbaudīt ar ABX testu. Datu faili, kas saspiesti ar zudumradošo saspiešanas metodi, ir mazāka izmēra, tāpēc to uzglabāšana un pārsūtīšana internetā izmaksā mazāk, kas ir būtisks apsvērums tādam video straumēšanas pakalpojuma sniedzējam kā Netflix un audio straumēšanas pakalpojuma sniedzējam kā Spotify.
Saspiešanas pakāpe
Videokodeku saspiešanas pakāpe (tas ir, saspiesta faila lielums salīdzinājumā ar nesaspiestu failu) gandrīz vienmēr būs daudz augstāka nekā līdzvērtīgiem audio failiem un nekustīgiem attēliem.
Sinbads: Leģenda par septiņām jūrām
Sinbads: Leģenda par septiņām jūrām (en) ir 2003. gada animācijas piedzīvojumu filma, kuras režisori ir Tims Džonsons un Patriks Gilmors. Galvenos tēlus angļu valodā ierunājuši Breds Pits, Ketrina Zeta-Džonsa, Mišela Feifere un Džozefs Fainss. Filmas pirmizrāde notika.
Filmas galvenais varonis ir pirāts Sinbads, kurš dodas jūrā, lai atgūtu zaudēto Miera grāmatu no Erisa. Šī grāmata Sinbadam nepieciešama, lai viņš varētu izglābt savu bērnības draugu no Sinbadam piespriesta nāvessoda saņemšanas.
Kalnmuiža (Kandavas pagasts)
Kalnmuiža, agrāk arī Kalnamuiža, ir ciems Tukuma novada Kandavas pagastā. Izvietojies pagasta dienvidrietumos Amulas upes krastā pie autoceļa V1471 11 km no pagasta centra Kandavas un 104 km no Rīgas. Apdzīvotā vieta izveidojusies ap bijušās Kalna muižas (Hohenberg) centru. Kalnmuižas ūdensdzirnavas ar iekārtu ir valsts nozīmes arhitektūras piemineklis, bet muižas apbūve (pils, kalpu māja, klēts, kalve, stallis) ir vietējas nozīmes kultūrvēstures piemineklis. Pie Kalnmuižas dzirnavām Amulas krastā atrodas 35 un 14 m augsti atsegumi — Kalnmuižas kraujas.
2020. gada Parīze—Nica
2020. gada Parīze—Nica bija šosejas riteņbraukšanas daudzdienu sacensības, kas notika no 8. līdz 14. martam Francijā. Tā bija 78. reize, kad notika Parīze—Nica sacensības un tās bija piektās sacensības 2020. gada UCI Pasaules tūres kalendārā. 13. martā tika paziņots par sacensību pēdējā posma atcelšanu saistībā ar COVID-19 pandēmiju. Tās dēļ vairākas komandas no dalības atteicās jau pirms starta un atsauca dalībniekus arī sacensību gaitā.
Sacensību kopvērtējumā uzvarēja Vācijas sportists Maksimilians Šahmanis no  komandas.
Komandas
Tā kā Parīze—Nica bija UCI Pasaules tūres sacensības, visas 19 UCI WorldTeam komandas tika ielūgtas un dalība tām bija obligāta. Tomēr vairākas komandas, ieskaitot ', ', ', ', ', ' un , atsauca savu dalību COVID-19 epidēmijas dēļ, šajā laikā nestartējot nevienās sacensībās. Papildus 12 WorldTeam komandām tika uzaicinātas piecas UCI profesionālās kontinentālās komandas, veidojot 17 komandu pelotonu. Tika palielināts arī katras komandas dalībnieku skaits no septiņiem uz astoņiem, lai dotu iespēju startēt vairāk dalībniekiem, kuri bija plānojuši startēt atceltajās Tirreno–Adriatico daudzdienu sacensībās Itālijā.
Sacensību gaitā daudzi dalībnieki un komandas izstājās, ieskaitot ', ' un tā brīža Pasaules čempionu Madsu Pēdersenu. Tā rezultātā no 136 startējušajiem braucējiem finišēja tikai 61.
8. posms (atcelts)
Pēc piektā posma tika pieņemts lēmums atcelt pēdējo sacensību posmu, lai ierobežotu braucēju un darbinieku iespējamo saskarsmi ar COVID-19 epidēmiju.
Meža auzene
Meža auzene ir augu suga graudzāļu dzimtā. Tā ir neregulāri sastopama Eiropā, tostarp reti Latvijā, un dažviet rietumu un centrālajā Āzijā. Latvijā atsevišķi eksemplāri un nelielas grupas aug platlapu un lapkoku, kā arī egļu mežos. Suga ir ierakstīta Latvijas Sarkanajā grāmatā 3. kategorijā.
Apraksts
Meža auzene ir daudzgadīgs, 60-130 cm garš lakstaugs, kurš veido īsus sakneņus un skraju velēnu. Augam pie pamata ir brūnganas, makstveidīgas lapu paliekas. Stiebrs ir stāvs. Lapas raupjas, plakanas, 0,6-1,3 cm platas. Arī lapas maksts raupja, rievaina. Lapas mēlīte īsa, 0,2-0,4 cm gara, galā bārkstaina. Skara plaša un 10-20 c gara, parasti diezgan vienpusēja. Vārpiņas ir 0,6-0,8 cm garas, plakanas, dzelteni zaļas. Vārpiņā ir 2-5 ziedi. Vārpiņas plēksnes ir lancetiskas. Ārējā zieda plēksne ir smaila, ar skaidri nodalāmu šķautni, bet bez akota. Auglis ir no zieda plēksnes neizbirstošs grauds. Zied jūnijā, jūlijā.
Savvaļas divkupru kamielis
Savvaļas divkupru kamielis (Camelus ferus) ir liela auguma kamieļu dzimtas (Camelidae) pārnadzis, kuru bieži uzskata par divkupru kamieļa (Camelus bactrianus) savvaļas formu un neizdala kā atsevišķu sugu. Tomēr DNS pētījumi liecina, ka savvaļas divkupru kamielis nav mājas divkupru kamieļa priekštecis un tā evolūcija ritējusi neatkarīgi no tā radiniekiem. Mūsdienās šīs abas divkupru kamieļa formas iedala divās sugās.
Savvaļas divkupra kamielis vēsturiski ir Centrālāzijas sauso stepju un tuksnešu faunas pārstāvis, bet to izplatība mūsdienās ir sadrumstalota un aizņem salīdzinoši nelielus reģionus Gobi un Taklamakana tuksnesī Mongolijā un Siņdzjanā, nelielas populācijas mājo arī Manghistau apgabalā Kazahstānā, Kašmīras ielejā Indijā un tos var novērot Sibīrijā upju ielejās, kur tie ierodas ziemas periodā. Suga ir kritiski apdraudēta un savvaļā mājo apmēram 1000 īpatņu. Tos apdraud cilvēki, vilki un cilvēku saimnieciskā darbība. Ārpus aizsargātajām teritorijām tos aktīvi medī un pastāv viedoklis, ka līdz 2033. gadam būs zaudēti 80% no mūsdienu populācijas.
Uzvedība un barība
Savvaļas divkupru kamieļi nepārtraukti migrē, meklējot ūdeni un barību. Tie veido nelielas grupas (6—20 īpatņi), kas sastāv no dominantā tēviņa un tā mātītēm. Pārējie tēviņi ir vientuļnieki. Grupas lielums ir atkarīgs no pieejamā barības daudzuma un normālos apstākļos populācijas blīvums ir 5 kamieļi uz 100 km². Ūdenstilpju tuvumā reizēm var novērot lielus savvaļas kamieļu barus. Rudenī, tuvojoties riesta laikam, kamieļi savācas vienkopus lielos baros, kuros ir līdz 100 īpatņiem. Lielie bari parasti veidojas kalnainos reģionos ar bagātīgākiem ūdens resursiem.
Savvaļas divkupru kamielis pamatā barojas ar dažādu krūmu zariem, bet tas nav izvēlīgs un barojas ar visiem pieejamiem tuksneša augiem. Pateicoties kuprī uzkrātajām rezervēm, kamielis spēj ilgstoši iztikt bez barības. Arī bez ūdens tas var iztikt vairākas dienas un nokļūstot pie ūdenskrātuves vienā reizē izdzert līdz 57 l ūdens, kompensējot ūdens zudumu ķermenī. Ziemas laikā tas ēd sniegu, lai padzertos. Atšķirībā no mājas divkupru kamieļa savvaļas divkupru kamielis spēj dzert arī sālsūdeni. Lai saglabātu ūdeni ķermenī, kamielim ir sausi izkārnījumi, izvadītā urīna daudzums minimāls un tas spēj mainīt ķermeņa temperatūru, piemērojot to gaisa temperatūrai un minimalizējot svīšanu.
Reprodukcija
Savvaļas divkupru kamieļiem riesta aktivitātes notiek ziemā. Mātītes pirmo reizi dzemdē, sasniedzot 5 gadu vecumu, un mazuļi dzimst tikai katru otro gadu. Tēviņi dzimumbriedumu sasniedz 5—6 gadu vecumā. Grūsnības periods ilgst 12—14 mēneši un parasti piedzimst viens mazulis laikā no marta līdz aprīlim. Mazulis drīz pēc piedzimšanas spēj sekot savai mātei un baram. Savvaļas divkupru kamielis dzīvo apmēram līdz 20 gadiem, tā kā to dzīves apstākļi ir ļoti smagi.
Divkupru kamielis un cilvēks
Pamatojoties uz arheoloģiskajiem izrakumiem, zinātnieki pieļauj, ka kamielis pieradināts 200 gadus pirms Kristus. Sākotnēji uzskatīja, ka šie atgremotāji ir atkal mežonīgi kļuvušie pieradināto kamieļu pēcnācēji, kuriem izdevies aizbēgt no saimnieka. Šādu pieņēmumu noraidīja pazīstamais krievu ceļotājs un pētnieks Nikolajs Prževaļskis. Viņš uzskatīja, ka divkupru kamielis ir pirmatnējais savvaļā dzīvojošais Vidusāzijas kalnaino tuksnešu iemītnieks. Jau izsenis cilvēki izmantojuši kamieļus smagu nastu pārnešanai, kā arī audzējuši gaļas, piena un vilnas ieguvei. Tieši pateicoties kamieļiem, daudzas vietējās ciltis varējušas izdzīvot ekstremālos apstākļos.
Upeslīči (Kokneses pagasts)
Upeslīči ir ciems Kokneses pagastā, Aizkraukles novadā. Atrodas pie Paskules ietekas Pērsē 11 km no pagasta centra Kokneses, 25 km no novada centra Aizkraukles un 102 km attālumā no Rīgas.
2009. gada pasaules čempionāts cīņas sportā
2009. gada Pasaules čempionāts cīņas sportā notika no 21. līdz 27. septembrim Dānijas pilsētā Herningā.
Komandu vērtējums
Katrā svara kategorijā cīkstonis par izcīnīto 1. vietu komandai deva 10 punktus, 2. vietu — 9 punktus, 3.—4. vietu — 8 punktus, 5.—6. vietu — 6 punktus, 7. vietu — 4 punktus, 8. vietu — 3 punktus, 9. vietu — 2 punktus un 10. vietu — 1 punktus.
Dalībnieki
Sacensībās piedalījās 639 cīkstoņi no 70 valstīm:.
Luksemburgas vēsture
Luksemburgas vēsture ir Eiropas vēstures daļa, kas vēstī par notikumiem mūsdienu Luksemburgas lielhercogistes teritorijā.
Vēsture
5. gadsimtā, Lielās tautu staigāšanas laikā, Luksemburgas teritorijā ienāca ģermāņu cilts franki, un tā nonāca Merovingu karaļu pakļautībā. Līdz 8. gadsimtam vara pakāpeniski pārgāja Karolingu rokās, un Luksemburga tika iekļauta Karolingu impērijas sastāvā.
1059. gadā izveidojās Svētās Romas impērijas grāfiste ar centru "Mazajā cietoksnī" (Lucilinburhuc), no kā cēlies Luksemburgas nosaukums. 1353. gadā ķeizars Kārlis IV Luksemburgs izveidoja Luksemburgas hercogisti. 1443. gadā to pakļāva Burgundija, bet 1482. gadā Austrijas erchercogiste.
Pēc Vestfālenes miera līguma Luksemburga ietilpa Spānijas Nīderlandes sastāvā, tās dienviddaļu 1659. gadā pievienoja Francijai.
Pēc franču okupācijas Napoleona karu laikā Vīnes kongress nolēma 1815. gadā Luksemburgu sadalīt starp Prūsijas Karalisti un Apvienoto Nīderlanes karalisti.
Pēc Beļģijas revolūcijas 1839. gada Londonas konferencē Luksemburga tika sadalīta Beļģijas Luksemburgā un tagadējā Luksemburgas Lielhercogistē, kas līdz 1890. gadam atradās personālūnijā ar Nīderlandes karalisti.
Autoceļš P77
P77 autoceļš Ventspils—Dundaga ir reģionālais autoceļš, kas savieno autoceļu A10 Ventspilī caur Anci ar autoceļu P125 Dundagā. Autoceļa garums ir 56,2 km un tas klāts ar asfaltbetona un grants segumu. Ceļš šķērso Ventspils pilsētu, kā arī Ventspils un Talsu novadus.
Luksemburgas vēsture
Vēsture
1967. gadā Luksemburga bija viena no Eiropas Kopienas dibinātājvalstīm, kas 1993. gadā pārtapa par Eiropas Savienību, kopš 1999. gada valsts ir eirozonā.
Kalvis Kalniņš
Kalvis Kalniņš (dzimis Jelgavā) ir latviešu karatists.
2007. gadā Kalniņš izcīnīja sudraba medaļu pasaules čempionātā kadetiem un bronzas medaļu 2008. gada Eiropas čempionātā kadetiem. 2009. gadā ieguva zeltu Eiropas čempionātā junioriem un pasaules U 21 čempionātā, sudrabu pasaules junioru čempionātā.
2010. gadā Kalniņš Belgradā ieguva bronzas medaļu pasaules čempionātā pieaugušajiem, 2012. gadā Adehē (Tenerife) bija otrais Eiropas meistarsacīkstēs, bet gadu vēlāk kontinenta čempionātā Budapeštā tika pie trešās vietas.
2017. gadā viņš ieguva zelta medaļu Eiropas čempionātā Izmitā (Turcija), kā arī izcīnīja zelta medaļu Eiropas spēlēs Minskā 2019. gadā, kas ļāva iegūt vietu Tokijas olimpiādē. 2021. gada maijā Latvijas karatē cīkstonis Kalvis Kalniņš Porečā Horvātijā izcīnīja sudraba medaļu Eiropas čempionātā kumite grupā līdz 60 kilogramiem.
Piedalījās 2020. gada vasaras olimpiskajās spēlēs Tokijā, kurās startēja kumite grupā līdz 67 kilogramiem. Izcīnot vienu uzvaru četrās cīņās, Kalvis apakšgrupā ieņēma ceturto vietu un pusfinālam nekvalificējās. Kalvis Kalniņš Tokijas olimpiskās spēles noslēdza 7. vietā.
Kvēkerisms
Kvēkerisms (en — “drebēt”), arī kveikerisms, oficiāli — Reliģiskā draugu biedrība, ir reliģiska kustība, kuru 17. gadsimtā Anglijā, apvienojot jau esošas grupas, dibināja Džordžs Fokss. Izveidojies par atsevišķu konfesiju, kuru parasti ieskaita kristietības protestantisma novirzienos. Arī vairums pašu kvēkeru, tomēr ne visi, uzskata sevi par kristiešiem. Kopā ar modernistiskiem novirzieniem pasaulē, pēc viņu pašu datiem, 21. gadsimta sākumā bija ap 380 000 kvēkeru, no kuriem ap 150 tūkstošiem dzīvoja Kenijā. Latvijā 2012. gadā bija 10 kvēkeru.
Sākotnējais kvēkerisms
Kvēkerisms sakņojas kristietībā un visumā pieder tai, bet ir izgājis no dažu tradicionālo dogmu robežām. Tā sekotāji uzskata, ka dievišķā atklāsme var notikt jebkurā laikā un vietā. Lielākās atšķirības starp kvēkeriem un tradicionālajiem kristiešiem ir šādas:
Pēdējā atšķirība satuvināja viņus ar kristiešu fundamentālistiem, tomēr kvēkeri, atšķirībā no fundamentālistiem, kā konfesija nenostājās pret apkārtējo pasauli, cenšoties to piesaistīt saviem uzskatiem ar propagandu. Taču pirmajās darbības desmitgadēs kopiena arī nenosodīja savus locekļus, kuri propagandas nolūkos vai neaudzinātības dēļ apzināti provocēja tālaika sabiedrību ar huligāniskiem izlēcieniem. No otras puses, varas iestādes un sabiedrība izturējās pret kvēkeriem noliedzoši, gan nesakrītošo reliģisko dogmu dēļ, gan sabiedrisku iemeslu dēļ, tai skaitā sievietes augstākā statusa dēļ, un viņi bieži bija pakļauti represijām Anglijā un tās Ziemeļamerikas kolonijās Jaunanglijā. Toties jaunveidotajos Rodailendas un Pensilvānijas štatos skaitā nedaudzie kvēkeri no paša sākuma spēlēja lielu, ja ne vadošo lomu.
Klusais periods (18. gadsimts)
Ap 18. gadsimta sākumu kvēkeru un jauno ASV varas iestāžu attiecības nostabilizējās — kvēkeri sāka noslēgties sevī, samazinot publisko aktīvumu, ar to pašu arī varas iestāžu satraukums par viņiem mazinājās. Mazinājās arī kvēkeru skaits, īpaši Britu salās, jo daudziem jauniešiem šķita nepieņemamas kopienas prasības par precēšanos tikai ar vecāku atļauju un tikai kopienas iekšienē.
Agrīnie kvēkeri atsacījās piedalīties jebkurā karadarbībā, un pateicoties tam, viņiem izdevās uzturēt labākas attiecības ar ASV indiāņiem nekā citiem kristiešiem. Kvēkeri iestājās pret verdzību un spēlēja būtisku lomu tās atcelšanā Anglijā. Viņi nezvērēja, jo tas nozīmētu, ka viņi bez zvēresta ne vienmēr saka patiesību. Viņi nepraktizēja speciālus kristiešu rituālos sakramentus, jo bija pārliecināti, ka visa dzīve ir sakramentāla, un pieturējās pie vienkāršības ārējā izskatā. Viņu reliģiskajās sapulcēs, kuras principā varēja notikt jebkurā vietā un laikā, nebija neviena priestera, lūgšanu grāmatas vai ceremonijas: katra klātesošā persona, neatkarīgi no dzimuma, vienlīdzīgi skaitījās esoša Svētā Gara vadībā. Sapulcēs pārsvarā klusēja, taču ja kāds jutās iedvesmots, viņš/viņa varēja teikt īsu uzrunu.
Daudzvirzienu kvēkerisms (no 19. gadsimta)
19. gadsimtā evaņģēlisko simpātiju dēļ kustībā notika vairākas šķelšanās, kuru rezultātā pasaulē izplatījušies kvēkeri ar tradicionālā tipa kristiešu dievkalpojumu ar mācītāja vadību, sagatavotu sprediķi un dziedāšanu, īpaši Latīņamerikā un Austrumāfrikā. 2012. gadā tikai 11% kvēkeru turējās pie vecās bezpriesteru tradīcijas, bet 89% izvēlējās kristiešu tradicionālo dievkalpojumu.
Mūsdienās tiek atzīts arī iekļaujošs kvēkerisms, kas satur citu reliģiju saknes, ja tas vadās no kvēkerisma pamatprincipiem. Pieļauj arī dažādus uzskatus gan dogmās, kā par paradīzes un elles pastāvēšanu un Bībeles autoritāti, gan zinātnē, kā par evolūcijas un kreacionisma teorijām, gan sadzīvē, kā par militāro dienestu. Šādi jautājumi tiek izšķirti individuāli ar dievišķas apgaismības palīdzību.
Virzieni
Pašlaik izdala 4 galvenos novirzienus:
Dalība kopienā
Iestāšanās daļā kvēkeru draudžu var notikt ne tikai pēc neofīta iniciatīvas, bet arī pēc draudzes locekļu aicinājuma, kuri var aizsākt šo procesu viņa vārdā. Tiek atzīta iestāšanās ģeogrāfiski attālās draudzēs, ja to ideoloģiskais novirziens šķiet kandidātam piemērotāks, tomēr tiek ieteikts izvēlēties tuvāko. Iestāšanās tiek uzskatīta par jau esošā stāvokļa formālu apstiprināšanu.
Kola
Kola ir saldināts un gāzēts bezalkoholisks dzēriens, kura sastāvdaļas ir kofeīnu saturošie kolas koku augļi un lapas, kā arī vaniļa un citi produkti. Kolas dzērieni kļuva slaveni 1888. gadā, kad to pagatavoja farmaceits Džons Pembertons. Ievērojamākie kolas ražotāji ir The Coca-Cola Company. Kolu ražo arī citi uzņēmumi, kā PepsiCo, Red Bull GmbH un Dr Pepper Snapple Group.
Demjens Lilārds
Demjens Lamonte Olijs Lilārds (en; dzimis ) ir amerikāņu basketbolists, spēlē saspēles vadītāja pozīcijā. 2023. gadā pārstāv Nacionālās basketbola asociācijas (NBA) klubu Portlendas "Trail Blazers", kurā aizvadījis visu savu profesionālā basketboola karjeru. Piedalījies septiņās NBA Visu zvaigžņu spēlēs, 2018. gadā iekļauts sezonas NBA simboliskajā izlasē.
D. Lilārds ir arī hiphopa mūziķis, izdevis divus studijas albumus ar pseidonīmu Dame D.O.L.L.A.
Karjera
Spēlējis NCAA, kur pārstāvēja Veibera štata universitātes (Jūtā) basketbola komandu "Wildcats". Divas reizes ticis atzīts par Big Sky konferences gada labāko spēlētāju.
Pēc četrām universitāšu basketbolā pavadītām sezonām, 2012. gada NBA draftā D. Lilārdu Portlendas "Trail Blazers" izraudzījās pirmajā kārtā ar sesto kārtas numuru. Debijas sezonā viņš piedalījās jauno spēlētāju zvaigžņu spēlē, kā arī uzvarēja Skills Challenge konkursā. Sezonas noslēgumā tika atzīts par sezonas labāko debitantu. Jau kopš pirmās sezonas viņš ir komandas pirmā piecinieka spēlētājs, karjeras pirmajās septiņās sezonās nevienā no 549 aizvadītajām regulārā čempionāta spēlēm viņš nedevās laukumā kā rezervists. Kopš 2014. gada septiņas sezonas pēc kārtas "Trail Blazers" ar D. Lilārdu saspēles vadītāja pozīcijā iekļuva izslēgšanas spēlēs.
2019. gada novembrī zaudētā spēlē pret Bruklinas "Nets" D. Lilārds guva 60 punktus, kas ir spēlētāja karjeras rekords un "Trail Blazers" kluba rekords. 2021. gada NBA izslēgšanas spēlēs pirmās kārtas piektajā spēlē pret Denveras 'Nuggets" D. Lilārds guva 55 punktus, kas bija spēlētāja rekords play-off spēlēs, savukārt iemestie 12 trīspunktu metieni bija NBA rekords izslēgšnas spēlēs. Sēriju Portlendas komanda gan zaudēja, piedzīvojot izkrišanu play-off spēļu pirmajā kārtā ceturto reizi piecās sezonās. Pēc 2020. gada daudz spēļu izlaidis traumu dēļ.
2022.—2023. gada NBA sezonā D. Lilārds atgriezās iepriekšējā spēles kvalitātē pēc traumu pārvarēšanas. 2023. gada 26. februārī, uzvarā pār Hjūstonas "Rockets" (131—114) viņš guva 71 punktu, uzstādot savu un kluba rezultativitātes rekordu, kā arī kļūstot par tikai 8. spēlētāju līgas vēsturē, kas vienā spēlē guvis vairāk par 70 punktiem.
Anagramma
Anagramma (, ana — ‘augšā, atpakaļ’ +, grámma — ‘burts’) ir vārdu spēle, kurā vienā vai vairākos vārdos mainot burtu izkārtojumu, iegūst citus vārdus, kuru nozīme būtiski atšķiras, piemēram, vārdā "sports" mainot burtu izkārtojumu var iegūt vārdu "strops".
Piemēri: "sula" "alus", "palma" "lampa".
Anagrammas tehniku kopš seniem laikiem izmantoja rakstnieki un mākslinieki, lai veidotu savus pseidonīmus. Piemēram:
Palindroms ir anagrammas veids, kas saglabā vārda vai frāzes burtu secību tā, ka to var vienādi lasīt abos virzienos (piemēram, "aka").
Olsteras skotu valoda
Olsteras skotu valoda (en, ga) ir skotu valodas dialekts, ko lieto Olsterā, Ziemeļīrijā un Īrijas Republikā.
Ernesta Birznieka-Upīša iela
Ernesta Birznieka-Upīša iela var būt:
Igors Komarovs
Igors Komarovs (Игорь Анатольевич Комаров; dzimis ) ir Krievijas uzņēmējs. No 2015. gada janvāra līdz 2018. gada maijam viņš bija valsts kosmiskās korporācijas Roskosmos vadītājs.
Mp 1992. līdz 2002. gadam viņš strādāja dažādās finanšu iestādēs vadošos amatos. 2002. gadā Igors Komarovs kļuva par uzņēmuma Noril'skij nikel' ģenerāldirektora vietnieku ekonomikas un finanšu jomā. 2008. gada oktobrī viņš kļuva par valsts uzņēmuma Rostehnologii ģenerāldirektora padomnieku. 2009. gada maijā Komarovs iecelts par autobūvētāja AvtoVAZ vice izpildprezidentu, bet augustā kļuva par uzņēmuma prezidentu. 2009. gada oktobrī viņš ievēlēts par GM-AVTOVAZ direktoru padomes priekšsēdētāju. Komarova vadības laikā rūpnīcā veiktas kardinālas reformas. 2013. gada oktobrī Igors Komarovs atstāja AvtoVAZ.
2013. gada 23. oktobrī kļuva par Krievijas Federālās kosmiskās aģentūras (Roskosmos) vadītāja vietnieku. 2014. gada martā viņš iecelts par Apvienotās raķešu kosmiskās korporācijas vadītāju. 2015 gada 21. janvārī Igors Komarovs kļuva par Roskosmos vadītāju, nomainot Oļegu Ostapenko. 3. februārī viņš arī tika iekļauts Krievijas Kara rūpnieciskajā komisijā. 2015. gada decembrī Krievijas Federālā kosmiskā aģentūra tika reorganizēta par valsts korporāciju Roskosmos, un Komarovs kļuva par tās ģenerāldirektoru. 2018. gada 24. maijā viņu amatā nomainīja Dmitrijs Rogozins.
Atsauces
! colspan="3" style="background:#a8bb22;" | Amati
Upinīki (Preiļu pagasts)
Upinīki ir ciems Preiļu pagastā, Preiļu novadā. Atrodas 200 km attālumā no Rīgas.
Apdzīvotā vieta atrodas pie autoceļa P63.
Krālīku Snežnīks
Krālīku Snežnīks (cs) jeb Klodzko Sņežņiks (pl) ir kalns, Sudetu Snežnīku masīva augstākā virsotne (1424 metri virs jūras līmeņa) uz Čehijas un Polijas robežas. Kalns nosaukts tuvējās pilsētas Krālīku (poļu nosaukuma gadījumā — Klodzko) vārdā, lai atšķirtu kalnu no Dečīnas Snežnīka, kas atrodas uz Čehijas — Vācijas robežas.
Kalns ir daļa no Baltijas jūras, Ziemeļjūras un Melnās jūras ūdensšķirtnes. Krālīku Snežnīka dienvidu nogāzē sākas Morāvas upe. Gan Čehijas, gan Polijas pusē ap kalnu izveidota aizsargājamā dabas teritorija. Nogāzēs izvietotas slēpošanas trases. Starp 1899. un 1973. gadu kalna virsotnē atradās mūra skatu tornis, mūsdienās tā vietā atrodas ziloņa skulptūra.
Bufotenīns
Bufotenīna nosaukums cēlies no latīņu vārda Bufo, kas latviski nozīmē krupis. Krupju dzimtā ir vairākas psihotropo krupju sugas (zināmākā no tām Kolorado upes krupis (Incilius alvarius)). Bufotenīns izraisa līdzīgu, tomēr mazāk spēcīgu halucinogēno iedarbību kā 5-MeO-DMT.
Degļupīte
Degļupīte var būt:
C12H16N2O
Summārajai formulai C12H16N2O atbilst vairāki savienojumi:
Augstupe
Augstupe ir Zvirgzdes kreisā krasta pieteka Ogres novada Birzgales pagastā, uz dienvidiem no Birzgales.
Tek ziemeļrietumu virzienā. Ietek Zvirgzdē pie Augstupēm. Upi šķērso valsts autoceļi V995 (Druva – Birzgale – Valle) un V1007 (Pārbrauktuve – Birzgale).
Autoceļš P136
P136 autoceļš Ludza—Brigi—Zilupe ir reģionālais autoceļš, kas savieno autoceļu A12 pie Ludzas ar autoceļu A12 (P52) Rakšinā pie Zilupes. Autoceļa garums ir 28,1 km un tas visā garumā klāts ar asfaltbetona segumu. Ceļš šķērso Ludzas novadu. Ceļu veido bijušais autoceļa A12 (E22) trases posms, kuram pēc jaunā autoceļa atklāšanas 2015. gadā tika piešķirts indekss P136.
Centrālā laboratorija
SIA "Centrālā laboratorija" ir Latvijā akreditēta privāta laboratorija, kas dibināta 1994. gadā un šobrīd aptver 79 filiāles un nodarbina vairāk kā 771 darbiniekus visā Latvijā. Tās galvenā mītne atrodas Šarlotes ielā 1B, Rīgā.
2015. gadā Centrālo laboratoriju akreditēta diagnostisko izmeklējumu veikšanai hematoloģijā, bioķīmijā, koaguloģijā, imunoloģijā, citoloģijā, mikrobioloģijā, virusoloģijā, parazitoloģijā, molekulārajā bioloģijā — DNS testēšanā.
Galileo 8
Galileo 8 (European GNSS apzīmējums GSAT0204) ir Eiropas navigācijas sistēmas Galileo pavadonis. Tas orbītā palaists 2015. gada martā; izvietots orbitālajā slotā B03.
Pavadonim dots arī nosaukums Anastasia par godu bērnu konkursa uzvarētājai Grieķijā 12 gadus vecajai Anastasijai Panagiotakopolo (Anastasia Panagiotakopoulou).
Galileo 8 tika palaists 21:46:18 UTC no Gviānas kosmiskā centra ar nesējraķeti Sojuz-STB/Fregat-MT (lidojums VS11) kopā ar tās pašas sērijas pavadoni Galileo 7.
Pavadonis nodots ekspluatācijā 2015. gada 4. decembrī.
Sergejs Šoigu
Sergejs Šoigu (ru, tyv, dzimis ) ir tiviešu tautības Krievijas Federācijas politiķis un armijas ģenerālis, kopš 2012. gada vada Krievijas Federācijas Aizsardzības ministriju kā aizsardzības ministrs. Krievijas Federācijas Drošības padomes pastāvīgais loceklis. Līdzatbildīgs par 2022. gada Krievijas iebrukumu Ukrainā un citām militārām agresijām.
Dzīvesgājums
Dzimis 1955. gadā Čadanas pilsētā Tivas Autonomajā apgabalā tiviešu žurnālista un PSKP funkcionāra Kužegeta Šoigu un viņa sievas zootehniķes Aleksandras, dzimušas Kudrjavcevas, ģimenē. 1977. gadā viņš absolvēja Krasnojarskas politehnisko institūtu un strādāja dažādos Sibīrijas rūpniecības uzņēmumos.
1990. gadā pārcēlās uz dzīvi Maskavā, bija Krievijas Federācijas (KF) civilās aizsardzības, ārkārtas situāciju un stihisko nelaimju likvidācijas ministrs (1994—2012), Maskavas apgabala gubernators (2012), tad KF aizsardzības ministrs.
Ernesta Birznieka-Upīša iela (Rīga)
Ielu savienojumi
Ernesta Birznieka-Upīša iela krustojas ar:
Džo Mantenja
Džozefs Entonijs "Džo" Mantenja (Joseph Anthony "Joe" Mantegna, Jr.; dzimis ) ir amerikāņu aktieris, producents, rakstnieks, režisors.
Filmējies tādās filmās kā Three Amigos (1986), "Krusttēvs 3" (1990), Forget Paris (1995) un "Pavisam personīgi" (Up Close & Personal, 1996). Tāpat ir pazīstams ar FIB speciālā aģenta Deivida Rosi lomu CBS seriālā "Noziedzīgie prāti", ir arī vairāku sēriju režisors. Vienā no seriāla trešās sezonas sērijām filmējās arī viena no viņa meitām.
Ticis vairakkārt nominēts Emmy balvai par lomām dažādos miniseriālos. Ir saņēmis Tony balvu par tēlojumu izrādē Glengarry Glen Ross 1984. gadā. Kopš 1991. gada ir ieskaņojis Resno Toniju Fox Broadcasting Company animācijas seriālā "Simpsoni".
NEOMA Business School
NEOMA Business School ir Eiropas biznesa augstskola ar vairākām universitātes pilsētiņām, kas atrodas Parīzē, Ruānā un Reimsā. NEOMA dibināta 2013.
The Financial Times 2012. gadā skolu Eiropas biznesa skolu vidū ierindoja piecdesmitais vietā.
Upinīki (Sīļukalna pagasts)
Upinīki ir ciems Sīļukalna pagastā, Preiļu novadā. Atrodas 208 km attālumā no Rīgas.
Rūmene
Rūmene ir ciems Tukuma novada Kandavas pagastā. Izvietojies pagasta ziemeļdaļā pie autoceļa V1433 4 km no pagasta centra Kandavas un 96 km no Rīgas. Apdzīvotā vieta izveidojusies ap bijušās Rūmenes muižas (Ruhmen) centru. Muižas apbūve (1876-1892; pils, stallis, pienotava, parks) ir vietējas nozīmes kultūrvēstures piemineklis.
Par bitēm
Par bitēm (en) ir 2007. gada ASV animācijas kinokomēdija, kuras režisori ir Saimons Dž. Smits un Stīvs Hikners. Galvenos tēlus angļu valodā ierunājuši Renē Zelvēgere un Džerijs Steinfīlds, kurš ir arī viens no filmas producentiem un scenārija autoriem. Filmas pirmizrāde notika.
2007. gadā izdota datorspēle Bee Movie Game, kas balstīta uz filmas motīviem.
Sižets
Berijs B. Bensons ir bite, kura nesen absolvējusi augstskolu, tomēr viņa karjeras iespējas ir ļoti ierobežotas — vienīgā iespēja ir ražot medu. Kādu dienu Berijs dodas ceļojumā ārpus sava stropa, un šī ceļojuma laikā viņu izglābj floriste Vanesa. Abu attiecības ātri vien attīstās; tajā pašā laikā Berijs atklāj, ka cilvēki patiesībā medu ēd, tāpēc bite nolemj cilvēkus iesūdzēt tiesā.
IRNSS-1B
IRNSS-1B ir Indijas otrais pavadonis no reģionālās pavadoņu navigācijas sistēmas IRNSS. Pavadoni izgatavojusi un apkalpo Indijas kosmisko pētījumu organizācija (ISRO). Tas palaists 2014. gada aprīlī.
Kosmiskā aparāta izmēri ir 1,58 m x 1,50 m x 1,50 m. Tajā uzstādīta navigācijas aparatūra (L5 un S frekvenču josla) un lokācijas aparatūra (C joslas raidītājs. Bez tam pavadonī uzstādīti atstarotāji lāzerlokācijai.
IRNSS-1B tika palaists 11:44 UTC ar nesējraķeti PSLV-XL (lidojums C24) no Satiša Dhavana kosmosa centra pirmā starta laukuma.
Pavadonis tika izvietots ģeosinhronā orbītā ar slīpumu 29° pozīcijā 55° austrumu garuma.